Fredagstrafikken kan blive ekstra tung i Aalborg Øst, når der fredag eftermiddag er generalprøve på MGP i Gigantium.

Kan du finde en alternativ rute i og omkring Aalborg Øst - så gør det. Sådan lyder det klare budskab forud for det store MGP-brag i Gigantium lørdag. Børnenes melodigrandprix kan nemlig lægge ekstra pres på trafikken i Aalborg Øst både fredag eftermiddag og lørdag aften, når generalprøve og show skal afvikles. I alt 6000 publikummer skal hver gang forbi Gigantium, og derfor advarer Aalborg Kongres & Kultur Center, som står for at arrangere konkurrencen, allerede nu om propfyldte veje. Især fredag eftermiddag kan generalprøven falde sammen med den tunge fredagstrafik. Derfor opfordres de vante trafikanter i området til at søge alternative ruter i tidrummet fra klokken 13.30 til 16, hvor det største pres forventes. Der forventes ikke yderligere pres på trafikken til finalen lørdag aften klokken 20, end at publikum, ligesom til generalprøven, opfordres til at komme i god tid, så alle har mulighed for at finde deres pladser i god tid, inden showets begynder.